ვერსალი (ტელესერიალი)
ვერსალი (ფრანგ. Versailles) — ფრანგული ისტორიული სერიალი, რომელიც ტელეარხ Canal+-ზე 2015 წლიდან 2018 წლამდე გადიოდა. სერიალში მოთხრობილია ლუი XIV-ის მმართველობის ხანის ამბები, რომლებიც ვერსალის სასახლეში ვითარდება. თავად სერიალის გადაღებებიც სწორედ ვერსალსა და სხვა ფრანგულ სასახლეებში მიმდინარეობდა. 2018 წელს სერიალის გადაღებები დაბალი რეიტინგის გამო შეწყდა.